L'alcaldessa d'Alaquàs i els col·lectius festers presenten les Festes Majors 2012
31/08/2012

# L'alcaldessa d'Alaquàs i els col·lectius festers presenten les Festes Majors 2012

*   31/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13393

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13393%2F0&title=Ajuntament%20d%27Alaqu%C3%A0s.%20Premsa.L%27alcaldessa%20d%27Alaqu%C3%A0s%20i%20els%20col%C2%B7lectius%20festers%20presenten%20les%20Festes%20Majors%202012)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13393/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13393/31082012imagen_007retocada_Form_4.jpg)](https://www.alaquas.org/ficheros/documentos/2012/2/13393/31082012imagen_007retocada_Form_10.jpg "<a href='https://www.alaquas.org/ficheros/documentos/2012/2/13393/31082012imagen_007retocada_Form_10.jpg' target=_blank><i class='fa fa-external-link' aria-hidden='true'></i>.L'alcaldessa d'Alaquàs i els col·lectius festers presenten les Festes Majors 2012</a>")

Alaquàs enceta hui quinze dies festius on destaquen la participació, la implicació social i la imaginació de cadascun dels festers i festeres que han treballat en l'organització de la programació

L'alcaldessa d'Alaquàs, Elvira García Campos, el regidor de Festes, Óscar García, la regidora de Joventut, Diana Muñoz i els col·lectius festers de la ciutat han presentat aquest matí al Castell d'Alaquàs la programació de les Festes Majors d'Alaquàs que s'iniciaran oficialment aquesta nit amb el pregó a càrrec de la Unió Musical d'Alaquàs.

En la presentació, Elvira García Campos ha destacat l'esforç realitzat pels festers i festeres així com la seua implicació. L'alcaldessa d'Alaquàs s'ha fet especial ressò del compromís assumit per cadascun dels col·lectius festers en unes festes marcades per l'austeritat econòmica. "Alaquàs es creix en moments de dificultats, aquest serà l'any amb major participació social i implicació dels col·lectius fester". La primera edil ha destacat també la funció de les Festes Majors com a motor econòmic del comerç local i ha incidit en la funció vertebradora de les Festes Majors d'Alaquàs, tot i destacant la seua identitat cultural com a poble.

Els Clavaris del Crist, els Clavaris de Sant Miquel, les Clavariesses dels Dolors i de l'Assumpció, la Confraria de la Mare de Déu de l'Olivar, la Confraria de la Santíssima Creu, els Moros i Cristians Perolers i la Unió Musical d'Alaquàs han explicat en què consistirà la seua festa així com les activitats que realitzaran al llarg d'aquests dies. Tots han coincidit en destacat el treball realitzat al llarg d'aquest any difícil davant l'actual conjuntura econòmica i han volgut posar especial èmfasi en la col·laboració rebuda per part dels veïns i veïnes de la ciutat.

El pregó d'aquesta nit donarà pas a tota una programació festiva que no finalitzarà fins el diumenge 16 de setembre. Concerts musicals, espectacles de teatre, animació de carrer, actes participatius, competicions esportives, actes lúdics i religiosos en honor als patrons de la ciutat i encontres gastronòmics organitzats per les associacions d'Alaquàs donaran vida a quinze dies festius.